เรื่องร้องเรียน (สะพาน,ถนน) วันที่ 2022-06-16 10:32:40 — แขวงจอมพล เขตจตุจักร กรุงเทพมหานคร
สวัสดีครับ ผมชื่อทศพล ชัยสัมฤทธิ์ผล พลเมืองเขตจตุจักร ขอแจ้งปัญหาเรื้อรังในพื้นที่อาศัย ดังนี้

1.การก่อสร้างหน้าปากซอยโชคชัยร่วมมิตร (วิภาวดี 16) ที่ยาวนาน อุปกรณ์หนักหน้าปากซอยตั้งมาหลายเดือน วัสดุก่อสร้างมากมายวางกองหน้าปากซอย แต่เหมือนการขุดลอกและสร้างบางอย่างแทบไม่คืบหน้า

2. ส่งผลให้พื้นถนนหน้าปากซอยต้องวางแผ่นเหล็กให้รถเดิน แต่เวลาฝนตกก็มีดินโคลนที่ขุดขึ้นมากองไว้กับดินทรายหน้าซอย สร้างความลำบากต่อการสัญจร และภาพลักษณ์ที่ไม่น่าชม ของประชาชนในซอยนี้

3. ไม่แน่ชัดว่าเกี่ยวกับการก่อสร้างดังกล่าวหรือไม่ แต่ทางเดินริมถนนหน้าซอย บริเวณใต้สะพานลอย ใกล้กับป้ายรถเมล์ ไม่มีทางเดินเท้าสำหรับประชาชน ต้องลงเดินบนนถนนประมาณ 3-4 เมตร แต่ก็เป็นความสุ่มเสี่ยง เพราะต้องเดินบนถนนใหญ่

4. ใต้สะพานข้ามถนนวิภาวดีที่ติดกัน มีสายสัญญาณระโยงระยางลอยลงมายาวนานมาก แต่ไม่เคยมีการแก้ไข ทั้งเสี่ยง ไม่น่าดู สกปรกตา และอื่น ๆ

ผมขออนุญาตส่งภาพประกอบถึงปัญหาส่วนหนึ่งของซอยนี้ ที่ผมอาศัยมาจะ 8 ปี และต้องทนต่อสภาพดังกล่าวมาหลายเดือน ถึงหลายปี